CELEX: 62014TN0567
Language: lt
Date: 2014-08-01 00:00:00
Title: Byla T-567/14: 2014 m. rugpjūčio 1 d. pareikštas ieškinys byloje Group OOD/VRDT – Kosta Iliev (GROUP Company TOURISM & TRAVEL)

20.10.2014   
            
            
               LT
            
            
               Europos Sąjungos oficialusis leidinys
            
            
               C 372/18
            
         2014 m. rugpjūčio 1 d. pareikštas ieškinys byloje Group OOD/VRDT – Kosta Iliev (GROUP Company TOURISM & TRAVEL)
   
   (Byla T-567/14)
   2014/C 372/23
   Kalba, kuria surašytas ieškinys: bulgarų
   
      Šalys
   
   
      Ieškovė: Group OOD (Sofija, Bulgarija), atstovaujama advokatų Dragia Dragiev ir Andrey Andreev
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Kosta Iliev (Sofija, Bulgarija), atstovaujamas patentų ir prekių ženklų biuras Zlatarevi
   
   
      Reikalavimai
   
   Ieškovė Bendrojo Teismo prašo:
   
               —
            
            
               Panaikinti 2014 m. birželio 2 d. VRDT Ketvirtosios apeliacinės tarybos sprendimą R 1587/2013-4, remiantis Reglamento (EB) Nr. 207/2009 65 straipsnio 3 dalimi,
            
         
               —
            
            
               Priteisti iš VRDT ir kitos procedūros Apeliacinėje taryboje šalies, jei ši įstotų į Bendrojo Teismo nagrinėjamą bylą, bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: Kosta Iliev
   
      Prašomas įregistruoti Bendrijos prekių ženklas: spalvinis vaizdinis prekių ženklas, kuriame yra žodžiai „GROUP Company TOURISM & TRAVEL“, 35, 39 ir 43 klasių prekėms ir paslaugoms.
   
      Prekių ženklo ar žymens, kuriuo remtasi per protesto procedūrą, savininkas: Group OOD.
   
   
      Prekių ženklas ar žymuo, kuriuo remiamasi: neįregistruotas prekių ženklas, kurį sudaro materialinės teisės į žymenį, kuriame yra žodžiai „Group company“.
   
      Protestų skyriaus sprendimas: atmesti protestą.
   
      Apeliacinės tarybos sprendimas: atmesti apeliaciją kaip nepagrįstą.
   
      Ieškinio pagrindai:
   
   
               —
            
            
               Reglamento (EB) Nr. 207/2009 76 straipsnio 1 dalies pažeidimas (Bulgarijos įstatymo turinys buvo klaidingai patikrintas ex officio);
            
         
               —
            
            
               Reglamento (EB) Nr. 207/2009 76 straipsnio 2 dalies pažeidimas (pateikti įrodymai nebuvo išnagrinėti visapusiškai ir teisingai);
            
         
               —
            
            
               Reglamento (EB) Nr. 207/2009 8 straipsnio 4 dalies pažeidimas (pateikti įrodymai ir teisiniai argumentai nebuvo išnagrinėti šioje nuostatoje įtvirtintomis sąlygomis).